Ричард Лъвлейс
На Лукаста, преди да тръгна на война

Превод от английски: Александър Шурбанов, 1995

chitanka.info

Не ме наказвай, мила, с твоя съд,

задето храма тих

на ведрия ти ум и чиста гръд

с войната замених.

Да, истина е — тук преследвам аз

не тебе, а врага

и вместо теб прегръщам с тройна страст

меч, кон и щит сега.

Но горда с изневярата бъди,

че ако в бой свиреп

не бих изложил за честта гърди,

как бих обичал теб?

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.